**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА,**

**ОБЛ. ГАБРОВО, ГЛАСУВАНИ НА ЗАСЕДАНИЕ, НА 12.09.2017 г., ПРОТОКОЛ № 11**

 **ПО ТОЧКА ОСМА**

**Предложение относно дарение от Мара Иванова Пенева и Марина Иванова Рамел за реализиране на обект „Клуб за социални и културни дейности“ в кв. Светушка, гр. Трявна.**

**Вносител: Кметът на общината**

**Р Е Ш Е Н И Е № 144**

На основание чл.22, ал.2, във връзка с чл.21, ал.1, т.6 и т.8 от Закона за местното самоуправление и местната администрация

  **Р Е Ш И:**

1. Възлага на Кмета на общината да извърши необходимите промени по бюджета на общината, по приходната и разходната част, както следва:

1.1 По приходната част – увеличи плана на параграф 4501 „Текущи помощи и дарения от страната“ със сумата от 30000.00 (тридесет хиляди) лева.

1.2.По разходната част – в дейност 2619 „Други дейности по жилищно строителство, благоустройство и регионално развитие“, параграф 5100 – „Основен ремонт на ДМА“ – 30000.00 (тридесет хиляди) лева.

2. Възлага на Кмета на община Трявна, в съответствие с волята на дарителите в Договор за дарение №9/28.08.2017г., с дарените средства в размер на 30000.00 (тридесет хиляди) лева да се извърши: изработване на проект за промяна предназначението и основен ремонт на съществуваща сграда с идентификатор: 73403.501.2440.28 (седемдесет и три хиляди четиристотин и три, точка петстотин и едно, точка две хиляди четиристотин и четиридесет, точка двадесет и осем), със застроена площ 247 кв.м., на един етаж, находяща се в поземлен имот с идентификатор: 73403.501.2440 (седемдесет и три хиляди четиристотин и три, точка петстотин и едно, точка две хиляди четиристотин и четиридесет), в кв. „Светушка” - в „Клуб за социални и културни дейности“.

3. Възлага на Кмета на общината да включи в разчета за капиталови разходи новия обект във функция 6 „Жилищно строителство, БКС и опазване на околната среда“ и параграф 5100 „Основен ремонт на ДМА“

Прието с поименно гласуване с 13 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**